
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Κήρυξη του Μισάλη Γεωργίου του Ιωάννη εκπτώτου της Ελληνικής 

Ιθαγένειας. I 

Πολιτογράφηση της αλλοδαπής ΣΙΔΕΡΗ ή ΔΕΜΙΡΗ Χρυσούλας 
συζ. Βασιλείου ΜΟΥΡΤΙΑΔΗ, και άλλων 19 προσώπων. ... 2 
Πολιτογράφηση του (αλλοδαπού ΜΙΧΑ Λέϊθ - Ιωσήφ του Χάσον και 
άλλων 2 προσώπων. 3 


Συμπλήρωση της ΙΕ/4973/16.11.1987 απόφασης του Υπουργού 
Εθνικής Οικονομίας «Εκχώρηση δικαιώματος υπογραφής απο¬ 
φάσεων υπαγωγής επενδύσεων στο Ν. 1262/82 (και τροποποι- 
ητικών αυτών) στους Γενικούς Γραμματείς Περιφερειών και 
στον Διοικητή της Αγροτικής Τράπεζας και αποκέντρωση της 
εκταμίευσης της επιχορήγησης», όπως τροποποιήθηκε με τις Γ/ 

470/ 12.1.1988, Γ/2263/ 4.2.1988 και Γ/2336/ 


11.2.1988 όμοιες... 4 

Δημοσίευση στην Εφημερίδα της Κυβερνήσεως της από 11.5.89 

ΣΣΕ Κανονισμός Μεταθετότητας Προσωπικού 0ΤΕ. 5 

Ορισμός αντιπροέδρων και αναπληρωτή προέδρου του Παιδαγωγι¬ 
κού Ινστιτούτου. 6 

Ορισμός Προέδρου στο Διοικητικό Συμβούλιο του Οργανισμού Οι¬ 
κονομικής Ανασυγκρότησης Επιχειρήσεων (ΟΑΕ). 7 

Διορισμός Προέδρου - Γεν. Δ/ντή του Δ.Σ. της Ο.Α. 8 

Αναπλήρωση μέλους ΑΣΚΕ-ΟΤΕ. 9 

Ταχυδρομικά τέλη για την αποστολή του προεκλογικού υλικού. . 10 
Ορισμός Προέδρου και αντικατάσταση μέλους του Διοικητικού Συμ¬ 
βουλίου του ΟΤΕ.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Ε5/351 (1) 

Κήρυξη του Μισάλη Γεωργίου του Ιωάννη εκπτώτου της Ελληνικής 

Ιθαγένειας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Με την ΕΠ 351/6.4.89 απόφαση του Υπουργού Εσωτερικών που 
εκδόθηκε μετά από σύμφωνη γνωμοδότηση του Συμβουλίου Ιθαγένειας 
στην 1185/10.3.1989 συνεδρία του, κηρύχθηκε έκπτωτος της Ελλη¬ 
νικής Ιθαγένειας σύμφωνα με τις διατάξεις του άρθρου 20 παρ. Ιγ' ο Μι- 
σάλης Γεώργιος του Ιωάννη. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 6 Απριλίου 1989 

Ο ΥΠΟΥΡΓΟΣ 

ΑΠ.- ΑΘ. ΤΣΟΧΑΤΖΟΠΟΥΛΟΣ 


Αριθ. 21532 (2) 

Πολιτογράφηση της αλλοδαπής ΣΙΔΕΡΗ ή ΔΕΜΙΡΗ Χρυσούλας συζ. 

Βασιλείου ΜΟΥΡΤΙΑΔΗ, και άλλων 19 προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την 21532/89/31.5.1989 απόφαση του Υπουργού Εσωτερι¬ 
κών έγινε δεκτή η από 22.7.1988 αίτηση πολιτογράφησης της ομογε¬ 
νούς αλλοδαπής ΣΙΔΕΡΗ ή ΔΕΜΙΡΗ Χρυσούλας συ. Βασιλείου, για 
απόκτηση της Ελληνικής Ιθαγένειας. 

Με την 5081/89 όμοια με την ίδια παραπάνω χρονολογία, έγινε δε¬ 
κτή η από 19.4.88 αίτηση πολιτογράφησης του αλλογενούς αλλοδαπού 
Μωχάμετ - Αλή - Αλεξάνδρου ΚΑΜΠΑΝΙ του Φουάτ. για απόκτηση 
της Ελληνικής ιθαγένειας. 

Με την 19619/89 όμοια με την ίδια χρονολογία, έγινε δεκτή η από 

10.2.1988 αίτηση πολιτογραφήσεως της αλλογενούς αλλοδαπής 
ΤΣΟΛΑΚΟΥ Μαρί - Ζοέλ συζ. Κων/νου, για απόκτηση της Ελληνικής 
ιθαγένειας. 

Με την 21623/89 όμοια με την ίδια παραπάνω χρονολογία, έγινε 
δεκτή η από 20.7.1988 αίτηση πολιτογραφήσεως του αλλογενούς αλ¬ 
λοδαπού ΓΙΟΒΙΤΣ Παντελή του Νέστορα, για απόκτηση της Ελληνικής 
ιθαγένειας. 

Με την 29593/89 όμοια με την ίδια παραπάνω χρονολογία, έγινε 
δεκτή η από 2.11.1988 αίτηση πολιτογραφήσεως του οιλλογενούς (αλ¬ 
λοδαπού ΓΙΟΛΤΖΙΤΣ Αλεξάνδρου του Ντιορντιέ, για απόκητηση της 
Ελληνικής ιθαγένειας. 

Με την 75121/88 όμοια με την ίδια χρονολογία, έγινε δεκτή η από 

20.7.1988 αίτηση για πολιτογράφηση της (αλλογενούς (αλλοδαπού 
ΜΕΧΕΙΑΝ Άννι, για απόκτηση της Ελληνικής ιθαγένειας. 

Με την 9720/89 όμοια με την ίδια παραπάνω χρονολογία, έγινε δε¬ 
κτή η από 1.8.1986 αίτηση πολιτογράφησης της αλλογενούς αλλοδα¬ 
πούς Φρανσουάζ - Ρενέ ΒΛΑΧΟΥ συζ. Σπυρίδωνα για απόκτηση της 
Ελληνικής ιθαγένειας. 

Με την 65918/88 όμοια με την παραπάνω χρονολογία, έγινε δεκτή 
η από 27.6.1988 αίτηση πολιτογράφησης του αλλογενούς αλλοδαπού 
ΣΙΝΤΑΧΜΕΤ Μπασίρ του Αλνούρ, για απόκτηση της Ελληνικής ιθα¬ 
γένειας. 

Με την 30600/88 όμοια με την παραπάνω χρονολογία, έγινε δεκτή 
η από 26.1.1988 αίτηση για πολιτογράφηση του αλλογενούς αλλοδα¬ 
πού Μπακλέ Σαμίρ του Γκάμπρ, για απόκτηση της Ελληνικής ιθαγέ¬ 
νειας. 

Με την 41869/88 όμοια με την παραπάνω χρονολογία, έγινε δεκτή 
η από 14.10.1987 αίτηση για πολιτογράφηση του αλλογενούς αλλοδα¬ 
πού ΑΜΠΡΑΧΙΜ Αμίν του Αμπραχίμ, για απόκτηση της Ελληνικής 
ιθαγένειας. 

Με την 37722/88 όμοια με την παραπάνω χρονολογία, έγινε δεκτή 
η από 17.3.1988 αίτηση για πολιτογράφηση του αλλογενούς αλλοδα¬ 
πού ΝΤΕΣΣΑΛΕΝ, για απόκτηση της Ελληνικής ιθαγένειας. 

Με την 51700/88 όμοια με την παραπάνω χρονολογία, έγινε δεκτή 
η από 2.12.1988 αίτηση για πολιτογράφηση του αλλογενούς (αλλοδα¬ 
πού ΑΛΙΑ Ηλία του Φρέϊσάλ, για απόκτηση της Ελληνικής ιθαγένειας. 

Με την 17840/89 όμοια με την παραπάνω χρονολογία, έγινε'δεκτή 

η από 9.8.1988 αίτηση για πολιτογράφηση του αλλογενούς αλλοδαπού 
Αχμέτ Μπαχρ του Οσμάν, για απόκτηση της Οληνικής ιθαγένειας. 

Με την 29916/89 όμοια με την παραπάνω χρονολογία, έγινε δεκτή 
η από 20.11.1987 αίτηση για πολιτογράφηση του αλλογενούς αλλοδα¬ 
πού Νταβούλ Αμπντουλλά (Θεοκλήτου) του Με-τζιτ, για απόκτηση της 
Ελληνικής ιθαγένειας. 

Με την 31319/89 όμοια με την παραπάνω χρονολογία, έγινε δεκτή 
η από 11.11.1988 αίτηση για πολιτογράφηση του οιλλογενούς αλλοδα¬ 
πού Αμπντούλ Λατίφ του Αουάντ, για απόκτηση της Ελληνικής ιθαγέ¬ 
νειας. 

Με την 23657/89 όμοια με την παραπάνω χρονολογία, έγινε δεκτή 
η από 27.5.1988 αίτηση για πολιτογράφηση της ομογενούς αλλοδα¬ 
πής Δήμητρας Τρεντζουέλ χήρας Γεωργίου, για απόκτηση της Ελληνι¬ 
κής ιθαγένειας. 

Με την 24118/89 όμοια με την παραπάνω χρονολογία, έγινε δεκτή 
η από 15.4.1988 αίτηση για πολιτογράφηση της ομογενούς αλλοδα¬ 
πής ΛΟΤΛΕ Ανδριάνας του Βασιλείου, για απόκτηση της Ελληνικής 
ιθαγένειας. 

Με την 23746/89 όμοια με την ίδια χρονολογία, έγινε δεκτή η από 
28.6.1988 αίτηση πολιτογράφησης της αλλογενούς αλλοδαπής 
ΣΤΕΡΓΙΑΝΝΗ συζ. Δαμάσκου, για απόκτηση της Ελληνικής ιθαγέ- 
νειας. 

Με την 29126/89 όμοια με την ίδια παραπάνω χρονολογία, έγιναν 
δεκτές οι από 9.6.1987 αιτήσεις πολιτογραφήσεις των αλλογενών αλ¬ 
λοδαπών ΓΙΕΡΑΝΟΥΣΙΑΝ Παϊλάζου, συζ. Καραμπέτ των ενηλίκων 
θυγατέρων της Μαρλέν και Βερζίν, για την απόκτηση της ελληνικής 
ιθαγένειας των. 

Με την 20008/89 όμοια με την ίδια χρονολογία αναγνωρίζουμε ως 
Ελληνίδα την ομογενή άπολη ΘΕΟΦΑΝίΔΗ Δέσποινα - Ατθίδα του 
Χρύσανθου για απόκτηση της Ελληνικής Ιθαγένειας. 

Η απόφαση αυτί) να δημοσιευθεί στην Εφημερίδα της Κυβερνήσεως. 

Αθήνα, 31 Μαΐου 1989 

Ο ΥΠΟΥΡΓΟΣ 

ΑΠ.- Αθ. ΤΣΟΧΑΤΖΟΠΟΥΛΟΣ 
-♦- 

Αριθ. 31596 (3) 

Πολιτογράφηση του αλλοδαπού ΜΙΧΑ Λέϊθ - Ιωσήφ του Χάσον και άλ¬ 
λων 2 προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την 31596/31.5.89 απόφαση του Υπουργού Εσωτερικών, έγινε 
δεκτή η από 5.4.1989 αίτηση πολιτογροιφήσεως του αλλογενούς αλλο¬ 
δαπού ΜΙΧΑ - Λέϊθα - Ιωσήφ του Χάσον, για απόκτηση της Ελληνικής 
ιθαγένειας. 

Με την 75828/88 όμοια με την ίδια παραπάνω χρονολογία, έγινε 
δεκτή η από 22.9.1988 αίτηση για πολιτογράφηση του αλλογενούς αλ¬ 
λοδαπού ΙΡΑΝΤ Καμάλ του Ιούσεφ, για απόκτηση της Ελληνικής ιθα¬ 
γένειας. 

Με την 18989 όμοια με την παραπάνω χρονολογία, έγινε δεκτή η 
από 2.4.1987 αίτηση πολιτογραφήσεως του αλλογενούς αλλοδαπού 
ΣΙΝΝΟ Ναμπίλ Αημητρίου Μωχάμετ, για απόκτηση της Ελληνικής 
ιθαγένειας. 

Η απόφαιση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μαΐου 1989 

Ο ΥΠΟΥΡΓΟΣ 

ΑΠ.- Αθ. ΤΣΟΧΑΤΖΟΠΟΥΛΟΣ 
-❖- 

Αριθ. 8681 (4) 

Συμπλήρωση της ΙΕ/4973/16.11.1987 απόφασης του Υπουργού 
Εθνικής Οικονομίας «Εκχώρηση δικαιώματος υπογραφής αποφά¬ 
σεων υπαγωγής επενδύσεων στο Ν. 1262/82 (και τροποποιητικών 
αυτών) στους Γενικούς Γραμματείς Περιφερειών και στον Διοικητή 
της Αγροτικής Τράπεζας και αποκέντρωση της εκτοιμίευσης της επι¬ 
χορήγησης», όπως τοοποποιήθηκε με τις Γ/470/12.1.1938, Γ/· 
2263/4.2.1988 και Γ/2336/11.2.1988 όμοιες. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 


σης της οικονομικής και περιφερειακής ανάπτυξης της Χώρας», όπως 
τροποποιήθηκε μεταγενέστερα. 

2. Το Ν. 1622/1986 (ΦΕΚ 92/τ.Α/14.7.1986) «Τοπική Αυτο¬ 
διοίκηση - Περιφερειακή Ανάπτυξη και Δημοκρατικός προγραμματι¬ 
σμός» και ειδικότερα το άρθρο 68 αυτού. 

3. Το Π.Δ. 51/1987 (ΦΕΚ 26/τ.Α./6.3.1987)«Καθορισμός των 
Περιφερειών της Χώρας για το σχεδίασμά, προγραμματισμό και συντο¬ 
νισμό της Περ/κής Ανάπτυξης». 

4. Το Π.Δ. 333/8.7.1988 (ΦΕΚ 154/Α/13.7.1988) «Αναδιάρ¬ 
θρωση και σύσταση νέων Δ/νσεων Περιφερειακής Ανάπτυξης του 
Υπουργείου Εθνικής Οικονομίας». 

5. Τις διατάξεις του Ν. 1731/87 (ΦΕΚ 161/9.9.1987) «Ρυθμίσεις 
στην άμεση και έμμεση φορολογία και άλλες διατάξεις» και ειδικότερα 
του άρθρου 44 αυτού. 

6. Την Κοινή Υπουργική απόφαση ΔΙΟΝΟΣΕ/948/1.12.1986 
«Για την διαδικασία και τα απαιτούμενα δικαιολογητικά καταβολής της 
επιχορήγησης και επιδότησης του επιτοκίου του Ν. 1262/82, όπως 
τροποποιήθηκε και του Ν. 1116/1981. 

7. Το Ν. 1558/85 «Κυβέρνηση και Κυβερνητικά Όργανα». 

8. Την ΙΕ/1973/16.11.1987 απόφαση του Υπουργού Εθνικής Οι¬ 
κονομίας «Εκχώρηση δικαιώματος υπογραφής αποφάσεων υπαγωγής 
επενδύσεων στο Ν. 1262/1982 (και τροποποητικών αυτών) στους Γε¬ 
νικούς Γραμματείς Περιφερειών και στον Διοικητή της Αγροτικής Τρά¬ 
πεζας και αποκέντρωση της εκταμίευσης της επιχορήγησης», όπως 
τροποποιήθηκε με τις Γ/470/12.1.1988, Γ/2263/4.2.1988 και Γ/ 
2336/11.2.1988 όμοιες, αποφασίζουμε: 

Άρθρο 1 

Το άρθρο 1 της Γ/2336/11.2.1988 Υπουργικής απόφασης αντι¬ 
καθίσταται αφότου ίσχυσε ως εξής: 

«Η Γ/4973/16.11.1987 απόφασή μας, όπως τροποποιήθηκε, συ¬ 
μπληρώνεται ως εξής: 

Σε περίπτωση ελλείψεως, απουσίας ή κωλύματος των Γενικών 
Γραμματέων Περιφερειών τα δικαιώματα που απορρέουν από τη Γ/ 
4973/16.11.1987 απόφασή μας, όπως τροποποιήθηκε με τις Γ/ 
470/12.1.1988 και Γ/2263/4.2.88 όμοιες, εκχωρούνται στους Νο¬ 
μάρχες της έδρας των οικείων Διευθύνσεων Περιφερειακής Ανάπτυξης. 
Σε περίπτωση απουσίας ή κωλύματος του Νομάρχη Δωδεκανήσου τα 
παραπάνω δικαιώματα ασκούνται από το νόμιμο αναπληρωτή του». 

Άρθρο 2 

Κατά τα λοιπά ισχύουν οι διατάξεις της Γ/4793/16.11.1987 από¬ 
φασή μας όπως τροποποιήθηκε. 

Άρθρο 3 

1. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιουνίου 1989 

Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 
-$- 

Αριθ. 14978 (5) 

Δημοσίευση στην Εφημερίδα της Κυβερνήσεως της από 11.5.89 ΣΣΕ 

Κανονισμός Μεταθετότητας Προσωπικού ΟΤΕ. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.δ. 3755/57,. 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 

η οποία μας κατατέθηκε στις 15.5.89 και συντάχθηκε το 104/89 πρα¬ 
κτικό καταθέσεως, της οποίας το περιεχόμενο έχει ως εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Στο Μαρούσι (Διοικητικό Μέγαρο ΟΤΕ) σήμερα την 11.5.1989 οι 
υπογεγραμμένοι: 

α. αφενός Α. Μαντάς, Αναπληρωτής Γεν. Δ/ντής του ΟΤΕ και Γ. 
Μανωλάκος Βοηθ. Γεν. Δ/ντής Προσωπικού και Διοικητικών Θεμάτων 
και 

β. αφετέρου Π. Τσουκαλάς, Πρόεδρος της ΟΜΕ - ΟΤΕ και Α. Δού¬ 
κας, Γεν. Γραμματέας της ΟΜΕ - ΟΤΕ. 

όλοι νόμιμα εξουσιοδοτημένοι κατά τις διατάξεις του ν. 3239/55, 
για τη σύναψη και υπογραφή ειδικής συλλογικής σύμβασης εργασίας 
«περί τροποποιήσεως - συμπληρώσεως του Κανονισμού Μεταθετότητας 
Προσωπικού ΟΤΕ», συμφώνησαν ύστερα από διαπραγματεύσεις τα πα¬ 
ρακάτω: 

«Κανονισμός Μεταθετότητας Προσωπικού ΟΤΕ» 

Α’ ΓΕΝΙΚΑ 

Ο Κανονισμός Μεταθετότητας (Κ.Μ.) ρυθμίζει τις μεταθέσεις του 
προσωπικού, από μια έδρα σε άλλη, είτε για την κάλυψη υπηρεσιακών 
αναγκών, είτε για την ικανοποίηση αιτημάτων του. 

Ο Κ.Μ. τηρείται απαράβατα για όλο το μόνιμο και δόκιμο προσω¬ 
πικό. 

Οι απόφοιτοι της Σχολής Προσωπικού ΟΤΕ, γενικού διαγωνισμού 
χωρίς ή με προϋπηρεσία στον 0ΤΕ, τοποθετούνται με βάση τις διατά¬ 
ξεις του Κ.Μ., εφαρμοζόμενων όμως για σύγκριση μόνο μεταξύ τους. 

Το Προσωπικό των Ραδιοηλεκτρικών (Ρ/Κ) Εγκαταστάσεων μετα¬ 
τίθεται με βάση τις διατάξεις του παρόντος Κανονισμού σε συνδυασμό 
με τις ειδικές ρυθμίσεις που περιλαμβάνονται στο προσαρτημένο παράρ¬ 
τημα. 

Δεν εφοιρμόζεται για τις μεταθέσεις: 

1. Των Διευθυντών και Υποδιευθυντών εφόσον τοποθετούνται σε ορ¬ 
γανικές θέσεις. 

2. Του Προσωπικού που η παραμονή του στην ίδια έδρα κάνει προ¬ 
βληματική την άσκηση των καθηκόντων του ή θίγει το κύρος του Οργα¬ 
νισμού. Στις περιπτώσεις αυτές η μετάθεση αποφασίζεται μετά από ει¬ 
σηγητική έκθεση των ιεραρχικώς Προϊσταμένων. 

Επίσης εξαιρούνται της σειράς μεταθετότητας για μεταθέσεις Ένεκα 
Υπηρεσιακών Αναγκών, οι εξής περιπτώσεις: 

α. Το προσωπικό των ιδιαίτερων γραφείων Διοίκησης για όσο χρόνο 
υπηρετεί α’ αυτά. Η Διοίκηση αναλαμβάνει την υποχρέωση να γνωστο¬ 
ποιεί ονομαστικά το προσωπικό αυτά κάθε χρόνο στη Διεύθυνση Προσω¬ 
πικού. 

β. Οι συνδικαλιστές, μέλη των Κεντρικών Διοικητικών Συμβουλίων 
Πρωτοβαθμίων Σωματείων Προσωπικού ΟΤΕ, του Δ.Σ. της ΟΜΕ - 
ΟΤΕ και των μελών του Δ.Σ. Εργατικών Κέντρων και της ΓΣΕΕ, για 
όσο διάστημα απολαμβάνουν συνδικαλιστικής προστασίας από το Ν. 
1264/82. Επίσης εξαιρούνται τα μέλη των οργάνων της κοινωνικοποί¬ 
ησης όπως προβλέπεται από το Π.Δ. 58/85 (ΑΣΚΕ, ΚΕΣ, ΠΕΣ). 

γ. Το προσωπικό που κατέχει εξειδικευμένη θέση για όσο χρόνο κα¬ 
τέχει τη θέση οιυτή. Ο χαρακτηρισμός των εξειδικευμένων θέσεων γίνε¬ 
ται από το Συμβούλιο Προσωπικού, μετά από πρόταση των αρμοδίων 
Υπηρεσιών. 

δ. Το προσωπικό που χαρακτηρίζεται ως εξειδικευμένο και απαραί¬ 
τητο για κάποια θέση εργασίας, μέχρι ένα (1) το πολύ έτος, για την ενη¬ 
μέρωση του αντικαταστάτη του, Ο χαρακτηρισμός θα αποφοκπζεται από 
το Συμβούλιο Προσωπικού, ύστερα από πρότο:ση της αρμόδιας καθ’ 
ύλην Υπηρεσίας και σύμφωνη γνώμη των ιεραρχιχώς Προϊσταμένων 
•της. Οι προτάσεις αυτές των Υπηρεσιακών Λειτουργιών υποβάλλονται 
στη Δ/νση Προσωπικού αποκλειστικά και μόνο εντός του μηνός Ιανουά¬ 
ριου. Κατ’ εξαίρεση για το 1989 οι προτάσεις θα υποβληθούν εντός μη¬ 
νός από της ισχύος του παρόντος. 

ε. Το προσωπικό που είναι αποσπασμένο, εκτός ΟΤΕ, για όσο χρόνο 
διαρκεί η απόσπασή του. 

στ. Το προσωπικό που έχει 4 ή περισσότερα προστατευόμενα παιδιά. 

Επίσης επιφυλλάσσονται οι ακόλουθες ειδικές ρυθμίσεις. 

(1) Το προσωπικό Αναλυτών - Προγραμματιστών και Χειριστών 
Η/Υ (ΜΑΙΝ5 ΓΒΑΙΜ5) που απασχολείται αποκλειστικά με θέματα 
50ίΤν/ΑΡιΕ ή ΗΑΚΟΨΑΚΕ μετατίθεται μόνο για κάλυψη αναγκών 
σ’ αυτό το έργο. Για όσο χρόνο ασχολείται με το έργο αυτό δεν λαμβάνει 
αρνητικά μόρια και ταυτόχρονα δεν μπορεί να δηλώνει σαν Τ.Σ. του 


πόλη στην οποία δεν υπάρχει αντίστοιχο έργο. Σε περίπτωση που παύσει 
ν’ ασχολείται με το έργο αυτό ως προς την μεταθετότητά του εφαρμόζο¬ 
νται οι διατάξεις του παρόντος Κανονισμού. 

(2) Το προσωπικό των Ραδιοτηλεγραφητών που υπηρετεί στα Παρά¬ 
κτια Κέντρα Ραδιοεπικοινωνιών και ασχολείται με την παράκτια αντα¬ 
πόκριση, μετατίθεται μόνο για την κάλυψη αναγκών παρακτίων Κέ¬ 
ντρων. 

Στο προσωπικό αυτό για όσο χρόνο υπηρετεί στα Παράκτια Κέντρα 
δεν αφαιοούνται αρνητικά μόρια. 

Σ’ όλες τις άλλες περιπτώσεις για τους Ραδιοτηλεγραφητές εφαρμό¬ 
ζονται οι διατάξεις του παρόντος Κανονισμού. 

(3) Το προσωπικό των τέως ειδικοτήτων ΧΕ, ΔΓ, ΧΜ δεν μετατίθε¬ 
ται από έδρα σε έδρα, παρά μόνο με αίτησή του ή για σοβαρή υπηρε¬ 
σιακή αιτία ή για εξαιρετικές υπηρεσιακές ανάγκες όπως προβλέπει ο 
ΓΚΓί-ΟΤΕ (άρθρο 11 παρ. 1). 

(4) Δεν μετατίθεται για λόγους υπηρεσιακών αναγκών το προσωπικό 
ενιαίων θέσεων αν έχει συμπληρώσει 27 έτη πραγματικής υπηρεσίας. 

(5) Το Τεχνικό προσωπικό στο οποίο, με αποφάσεις των αρμοδίων 
οργάνων, έχει ανατεθεί η εκτέλεση του έργου Τεχνικού Ασφαλείας, κατ’ 
εφαρμογή του Ν. 1568/85, για όσο χρόνο εκτελεί το έργο αυτό. 

{6} Το προσωπικό που προσφέρει τις υπηρεσίες του σε Ανώτατα Εκ¬ 
παιδευτικά Ιδρύματα, ως εκπαιδευτής και ερευνητής σε αντικείμενα που 
έχουν σχέση με το έργο του στον ΟΤΕ, για όσο χρόνο προσφέρει τις υπη¬ 
ρεσίες του αυτές. 

Οι επιφυλάξεις των παρ. (I), (2), (3), (4), (5) και (6) δεν ισχύουν εάν 
συντρέχουν λόγοι παραγράφου Α2. 

(7) Αιτήματα προσωπικού για το οποίο η Κ.Υ.Ε. του ΤΑΓί - ΟΤΕ 
έχει "Γνωματεύσει ότι στυντρέχουν λόγοι υγείας που επιβάλλουν την πα¬ 
ραμονή του σε συγκεκριμένο τόπο ή τη μετάθεσή του ή μη σε κάποιες 
περιοχές με ιδιάζουσες συνθήκες διαβίωσης για ορισμένο χρονικό διά¬ 
στημα,. δύναται να ικανοποιούνται ανάλογα μετά από απόφαση του 
Συμβουλίου Προσωπικού, εκτός σειράς πινάκων μεταθετότητας. 

Στις περιπτώσεις αυτές η παραπομπή στην Κ.Υ.Ε. γίνεται μόνο μετά 
από γνωμάτευση Κρατικού Νοσοκομείου ή γιατρού εργασίας του ΟΤΕ. 

Επίσης, με απόφαση του Συμβουλίου Προσωπικού δύναται να ικανο¬ 
ποιούνται τέτοια αιτήματα, εκτός σειράς πινάκων μεταθετότητας και 
στην περίπτωση που συντρέχουν ανάλογοι, ως ανωτέρω, λόγοι υγείας 
και σε μέλη της οικογένειας (σύζυγο - τέκνα) πιστοποιούμενοι με γνω¬ 
μάτευση είτε της Κ.Υ.Ε. (εφόσον πρόκειται περί μελών εμμέσως ασφα¬ 
λισμένων στο ΤΑΠ- ΟΤΕ) είτε της αρμόδιας Δευτεροβάθμιας Υγειονο¬ 
μικής Επιτροπής (εφόσον πρόκειται περί μελών ασφαλισμένων σε άλλο 
ασφαλιστικό φορέα). 

Β’ ΚΡΙΤΗΡΙΑ' 

1. Ο Κ.Μ. λειτουργεί με βάση τα εξής αντικειμενικά κριτήρια: 

α. Ποιότητα ζωής - έτη υπηρεσίας (ανάλογα με τις συνθήκες διαβίω¬ 
σης του τόπου υπηρεσίας και τα έτη υπηρεσίας σ’ αυτόν). 

β. Χιλιομετρική απόσταση. 

γ. Πλήθος μεταθέσεων. 

δ. Οικογενειακή κατάσταση. 

ε. Χρόνος εκτός ΟΤΕ λόγω δίωξης από τη Δικτατορία. 

Τα κριτήρια αυτά βαθμολογούνται με μόρια.: 

Πέρα από τ’ ανωτέρω κριτήρια η επίκληση άλλων λόγων (βάρος 
ανιόντων ή αδελφών, ιδιότητα σπουδαστή κ.λπ.) για τη μετάθεση κά¬ 
ποιου υπαλλήλου ουνεκτιμάται. 

2. Ο κάθε υπάλληλος, ανάλογα με τα κριτήρια που έχει, συγκεντρώ¬ 
νει έναν αριθμό μορίων, βάσει του οποίου προσδιορίζεται ο Βαθμός Με¬ 
ταθετότητά; του (3.Μ.). Ο βαθμός αυτός, όταν πρόκειται για μετάθεση 
που δεν επιθυμεί ο υπάλληλος, τον διασφαλίζει έναντι των συναδέλφων 
του με μικρότερο Β.Μ. (μετατίθεται αυτός, που έχει μικρότερο Β.Μ. που 
υπηρετεί στον ίδιο τόπο). Όταν πρόκειται για μετάθεση που ζητάει ο 
ίδιος, τον κάνει επικρατέστερο έναντι των συναδέλφων του με μικρότερο 
Β.Μ. (μετατίθεται αυτός που έχει μεγαλύτερο Β.Μ. ανεξάρτητα από τον 
τόπο όπου υπηρετεί). 

Γ ΑΝΑΛΥΣΗ - ΒΑΘΜΟΛΟΓΗΣΗ ΚΡΙΤΗΡΙΩΝ 
1. ΠΟΙΟΤΗΤΑ ΖΩΗΣ - ΕΤΗ ΥΠΗΡΕΣΙΑΣ 

Τα μόρια που παίρνει κάθε υπάλληλος από το κριτήριο αυτό εξαρτώ- 
νται από τους τόπους στους οποίους υπηρέτησε και από τα χρόνια που 
υπηρέτησε σ’ αυτούς. 

Οι διάφοροι τόποι στους οποίους εδρεύουν Υπηρεσίες του ΟΤΕ (Τη- 
λεπ. Μονάδες, Αστικά Κέντρα, Κομβικές Περιοχές κ.λπ.) έχουν κατα- 
ταγεί σε τέσσερις (4) κατηγορίες, ανάλογα με τις συνθήκες διαβίωσης σ’ 
αυτούς και έχουν βαθμολογηθεί με μόρια από 1 έως 4 (όπως φαίνεται 

στο συνημμένο πίνακα κατάταξης). 

Ο υπάλληλος που υπηρέτησε εκτός τόπου συμφερόντων του, για κάθε 
χρόνο υπηρεσίας ή κλάσμα αυτού, παίρνει τόσα μόρια, όσα αντιστοιχούν 
στον τόπο που υπηρέτησε. 

Αντίθετα αν υπηρέτησε σε τόπο συμφερόντων του του αφαιρείται 
0,25 του μορίου για κάθε χρόνο υπηρεσίας στον τόπο αυτό. 

Έτσι αν κάποιος υπάλληλος υπηρέτησε συνολικά 6 χρόνια εκτός τό¬ 
που συμφερόντων του (4 σε κωμόπολη της τρίτης κατηγορίας και 2 σε 
πόλη της πρώτης) και 4 σε τόπο συμφερόντων του, στο κριτήριο «Ποιό¬ 
τητα ζωής - έτη υπηρεσίας» θα πάρει τα εξής μόρια: 

(4x3) + (2x1) - (4x0,25) - 12+2-1=13 

Ως τόπος συμφερόντων κάθε υπαλλήλου λογίζεται αυτός που δηλώ¬ 
νεται από τον ίδιο κατά την πρόσληψή του, με βάση τα κατωτέρω κριτή¬ 
ρια. Για το υπηρετούν προσωπικό ως Τόπος Συμφερόντων λογίζεται αυ¬ 
τός που έχει σήμερα καταχωρηθεί για τον καθένα. 

Αλλαγή του Τόπου Συμφερόντων μπορεί να γίνεται μόνον εάν συ¬ 
ντρέχει ένας εκ των κατωτέρω λόγων: 

α. Εντοπιότητα ενός εκ των συζύγων. Χρήση του λόγου αυτού μπορεί 
να γίνει εφεξής μόνο μια φορά. 

β. Απόκτηση στέγης (Αποδεικνύεται με πιστοποιητικό μεταγρα- 

φή^)· 

γ. Εργασία συζύγου. (Αποδεικνύεται με βεβαίωση εργοδότη και 
ασφαλιστικού φορέα ή άδεια ασκήσεως επαγγέλματος και βεβαίωση 
ασφαλιστικού φορέα). 

δ. Σοβαρή μεταβολή οικογενειακής κατάστασης (γάμος, διαζύγιο, 
θάνατος). 

ε. Κατάργηση θέσεως ή προαγωγή σε βαθμό για τον οποίο δεν προ- 
βλέπεται οργανική θέση. 

Η συνδρομή των λόγων αυτών αποδεικνύεται μόνο με τα ανωτέρω 
αποδεικτικά στοιχεία τα οποία πρέπει να συνοδεύουν την ΔΤΣ -ΑΜ. 

Αιτήματα αλλαγής Τόπου Συμφερόντων για οποιοδήποτε άλλο λόγο 
(εκτός των ανωτέρω αναφερομένων) τίθενται υπόψη του Συμβουλίου 
Προσωπικού, εφόσον η τυχόν ικανοποίησή τους δεν έρχεται σε αντίθεση 
προς τις διατάξεις του Κανονισμού Μεταθετότητας. Σε περίπτωση δε 
που αποφασιστεί η ικανοποίησή τους η αλλαγή συντελείται από της ημε¬ 
ρομηνίας πραγματόποιήσεως της μετάθεσης. 

Επίσης σε περίπτωση μεταθέσεως για σοβαρούς λόγους υγείας σύμ¬ 
φωνα με την παρ. Α (7) η αλλαγή του Τ.Σ. πραγματοποιείται από της 
ημερομηνίας ανάληψης υπηρεσίας στη νέα του θέση. 

Αίτηση αλλαγής Τ.Σ. υποβαλλόμενη ένα μήνα πριν από τη σύνταξη 
εισήγησης για μετάθεση στον δηλωμένο Τ.Σ. δεν λαμβάνεται υπόψη. 

Ο τόπος που δηλώνει κάθε υπάλληλος σαν τόπο συμφερόντων του, θα 
πρέπει, σύμφωνα με τον ισχύοντα Υπηρεσιακό Οργανισμό να προβλέπει 
θέση ανάλογη του βαθμού και της ειδικότητάς του. 

Αν κάποιος υπάλληλος υπηρέτησε πάνω από 4 χρόνια σε τόπο που 
κατά δήλωσή του δεν ήταν τόπος συμφερόντων του, δεν παίρνει μόρια 
πέρα από το χρονικό αυτό διάστημα (βαθμολογείται μόνο για τα 4 
πρώτα χρόνια), καθόσον ο τόπος αυτός λογίζεται πλέον ως τόπος συμ¬ 
φερόντων του. Αυτό ισχύει μόνο μέχρι 31.12.83. Ο μετά την 1.1.84 
χρόνος υπηρεσίας εκτός τόπρυ συμφερόντων βαθμολογείται σε κάθε πε¬ 
ρίπτωση κανονικά ασχέτως διάρκειας. 

Διευκρινίζεται ότι ο υπάλληλος που κατά το παρελθόν μετατέθηκε, σε 
διάφορες πόλεις, με αίτησή του, λογίζεται ότι τα αντίστοιχα χρονικά 
διαστήματα υπηρέτησε σε Τόπο Συμφερόντων του. 

Αποσπασμένο εκτός ΟΤΕ προσωπικό λογίζεται ότι κατά το χρόνο 
της απόσπασης υπηρετεί στον Τόπο Συμφερόντων του, εφόσον ο τόπος 
που υπηρετεί κατ’ απόσπαση συμπίπτει με τον τόπο συμφερόντων του. 

Ο χρόνος εκπαίδευσης του προσωπικού ή απόσπασης με αίτησή του 
και αδαπάνως για τον ΟΤΕ ή απόσπασης στο εξωτερικό, θεωρείται ως 
χρόνος υπηρεσίας στον τόπο συμφερόντων του. 

Όλο το προσωπικό (μόνιμο - έκτακτο αορίστου χρόνου) υποχρεούται 
να υποβάλει κατά την πρόσληψή του Δ.Τ.Σ; - Α.Μ. 

Προσωπικό που προέρχεται από κλάδο ή ειδικότητα που ισχύει το 
υπό όρους μεταθετό ή είναι έκτακτο στους κλάδους Δ/Ε, Ο, Τ και 
εντάσσεται σε εν από τους τρεις αυτούς κλάδους λόγω μετάταξης, δοκι- 
μοποίησης - μονιμοποίησης υποχρεούται κατά την ένταξη να υποβάλει 
δήλωση τόπου συμφερόντων. Ο χρόνος υπηρεσίας από της πρόσληψης 
μέχρι της ένταξης (δοκιμοποίησης - μονιμοποίησης, μετάταξης) θεω¬ 
ρείται ότι διανύθηκε σε τόπο συμφερόντων και βαθμολογείται με αρνη¬ 
τικά μόρια. Βαθμολογούνται με θετικά μόρια για το χρόνο αυτό μόνο οι 
περιπτώσεις μεταθέσεων Ε.Υ.Α. 

Ο χρόνος στράτευσης καθώς και ο χρόνος άδειας για ιδιωτικούς λό¬ 


γους άνευ αποδοχών πλέον του μηνός δεν λαμβάνεται υπόψη για τη με- 
ταθετότητα. 

2. ΧΙΛΙΟΜΕΤΡΙΚΗ ΑΠΟΣΤΑΣΗ 

Κάθε υπάλληλος που μετατίθεται Ε.Υ.Α. ή Ε.Ε.Υ.Α. ή τοποθετείται 
εκτός τόπου συμφερόντων του θα πριμοδοτείται ανά έτος ή κλάσμα αυ¬ 
τού, με ένα αριθμό μορίων, ανάλογα με τη χιλιομετρική απόσταση της 
πόλης, στην οποία μετατίθεται ή τοποθετείται από τον τόπο των συμφε¬ 
ρόντων του. 

Η χλιομετρική απόσταση διαιρείται σε δύο ζώνες. Τα χλιόμετρα 
κάθε ζώνης πολλαπλασιάζονται με δικό τους συντελεστή. Το άθροισμα 
των επιμέρους γινομένων μας δίνει τον αριθμό των μορίων της πριμοδό¬ 
τησης, ανά έτος, λόγω χιλιομετρικής απόστασης. 

Οι ζώνες και οι συντελεστές καθορίζονται ως εξής: 

α/αΧλιομετρικές ζώνες Συντελεστές 

1. από 0 έως 300 χλμ. 0,020 

2. από 301 έως 900 χλμ. 0,005 

Οι αποστάσεις πέραν των 900 χλιομέτρων πριμοδοτούνται με τα μό¬ 
ρια που προκύπτουν για τα 900 χλιόμετρα. 

Της πριμοδότησης αυτής θα τύχει και όλο το προσωπικό που υπηρέ¬ 
τησε ή υπηρετεί εκτός τόπου συμφερόντων του. 

Η χλιομετρική απόσταση θα υπολογίζεται ως εξής: 
α. Προκειμένου περί μεταθέσεων εντός του αυτού νομού θα λαμβάνε- 
ται υπόψη η πραγματική χλιομετρική απόσταση. 

β. Προκειμένου περί μεταθέσεων από νομού σε νομό θα λαμβάνεται 
υπόψη η απόσταση μεταξύ των πρωτευουσών των νομών (επειδή δεν εί¬ 
ναι Μηχανογραφικά δυνατός ο υπολογισμός της πραγματικής χιλιομε¬ 
τρικής απόστασης). 

γ. Προκειμένου περί μεταθέσεων από την ηπειρωτική χώρα σε νησί 
και αντίστροφα, ή από νησί σε νησί, για τον υπολογισμό του θαλάσσιου 
τμήματος της απόστασης θα λαμβάνεται υπόψη το δρομολόγιο της συ¬ 
νηθισμένης συγκοινωνιακής γραμμής με πλοίο, εκφρασμένες σε χλιό¬ 
μετρα. 

3. ΠΛΗΘΟΣ ΜΕΤΑΘΕΣΕΩΝ 

Κάθε μετάθεση για υπηρεσιακές ανάγκες (Ε.Υ.Α. ή Ε.Ε.Υ.Α.) βαθ¬ 
μολογείται με 1 μόριο. 

Επίσης βαθμολογείται με 1 μόριο κάθε οριστική τοποθέτηση, (νεο- 
προσλαμβανομένων ή επανερχομένων εκ στρατού ή μετά από εκπαί¬ 
δευση ή μετάταξη), εφόσον ο υπάλληλος δεν τοποθετείται στον τόπο των 
συμφερόντων του ή στον τόπο που υπηρετούσε πριν τη μετάταξη. 

Μεταθέσεις - τοποθετήσεις προς νησιά (πλην των νήσων Εύβοιας, 
Σαλαμίνας και Λευκάδας), εφόσον δεν αποτελούν τόπο συμφερόντων 
των μετατιθεμένων - τοποθετουμένων, βαθμολογούνται με 2 μόρια. 
Μεταθέσεις - τοποθετήσεις προς τα νησιά της ανωτέρω εξαίρεσης εφό¬ 
σον δεν αποτελούν τόπο συμφερόντων των μετατιθεμένων - τοποθετου¬ 
μένων, βαθμολογούνται με 1 μόριο. 

Κάθε άλλη μετάθεση (με αίτηση ή αμοιβαία ή για σοβαρή υπηρε¬ 
σιακή αιτία ή προς το σκοπό εκπαίδευσης), καθώς και κάθε τοποθέτηση 
στον τόπο συμφερόντων, δε βαθμολογείται. 

Ομοίως, δεν βαθμολογείται η μέχρι τριών κατ’ ανώτατο όριο μηνών 
παραμονή των τοποθετουμένων στη διάθεση της Διεύθυνσης Προσωπι¬ 
κού, προ της οριστικής τοποθέτησής τους. 

4. ΟΙΚΟΓΕΝΕΙΑΚΗ ΚΑΤΑΣΤΑΣΗ 

Τα οικογενειακά στοιχεία του βαθμολογούνται από το κριτήριο αυτό 
είναι: 

α. Ο/Η σύζυγος σε χηρεία ή διάζευξη ή άγαμοι γονείς με τέκνα μέχρι 
20 ετών (Ψ1 = 10 μόρια) 

β. Ο/Η σύζυγος που εργάζεται εκτός ΟΤΕ καθώς και Ο/Η σύζυγος 
που δεν εργάζεται (Ψ2=5 μόρια) 

γ. Ο/Η σύζυγος που εργάζεται στον ΟΤΕ και έχει δυνατότητα μετά¬ 
θεσης (Ψ3=3 μόρια) 

δ. Ο/Η σύζυγος που εργάζεται στον ΟΤΕ και δεν έχει δυνατότητα 
μετάθεσης (Ψ4=5 μόρια) 

(Κατηγορίες, προσωπικού που δεν έχουν δυνατότητα μετάθεσης είναι 
οι Μεταφραστές, οι Τηλεφωνητές Οικιακού Κέντρου και οι Ειδικής Μο¬ 
νιμότητας). 

ε. Τέκνα ηλικίας: 

(α) μέχρι 14 ετών 
για το Ιο τέκνο (Ψ6=4 μόρια) 
για το 2ο τέκνο (Ψ7=5 μόρια) 
για το 3ο τέκνο (Ψ8=6 μόρια) 

(β) από 15 έως 20 ετών 

για το Ιο τέκνο (Ψ14=5 μόρια) 
για το 2ο τέκνο (Ψ15=6 μόρια) 
για το 3ο τέκνο (Ψ16=7 μόρια) 

(γ) Από της συμπλήρωσης του 20ου έως 21ου έτους εφόσον σπουδά¬ 
ζουν σε Μέσες Δημόσιες Σχολές που επιδοτούνται (Ψ20=5 μόρια). 

(δ) Μέχρι της συμπλήρωσης του 24ου έτους που φοιτούν σε Ανώτε¬ 
ρες ή Ανώτατες Σχολές από της εισαγωγής τους σ’ αυτές και εφόσον 
επιδοτούνται (Ψ21=7 μόρια). 

Στις (α) και (β) περιπτώσεις για κάθε τέκνο, πέραν του δευτέρου, τα 
μόρια αυξάνουν κατά 1. 

Τέκνα που παντρεύονται ή αναλαμβάνουν εργασία δεν βαθμολογού¬ 
νται. 

Με τέκνα εξομοιούνται και τα τέκνα του ετέρου των συζύγων εάν 
αποδεδειγμένα έχει την επιμέλειά τους. Προκειμένου περί διαζευγμένων 
η ευθύνη της επιμέλειας αποδεικνύεται με δικαστική απόφαση, 
ζ. Προσωπικό χωρίς υποχρεώσεις (άγαμο) ηλικίας: 

(α) μέχρι 35 ετών (Ψ22=1 μόριο) 

(β) 36 ετών και πάνω (Ψ23=2 μόρια) 

Το άθροισμα των μορίων των επί μέρους στοιχείων που αφορούν το 
κάθε υπάλληλο, αποτελεί το συνολικό βαθμό που παίρνει από το κριτή¬ 
ριο αυτό. Τα μόρια των τέκνων υπολογίζονται αθροιστικά για το πλήθος 
αυτών. 

ΧΡΟΝΟΣ ΕΚΤΟΣ Ο.Τ.Ε. ΛΟΓΩ ΔΙΩΞΗΣ ΑΠΟ ΤΗ ΔΙΚΤΑΤΟ¬ 
ΡΙΑ 

Ο/Η υπάλληλος παίρνει 3 μόρια για κάθε έτος ή κλάσμα αυτού, που 
έμεινε εκτός υπηρεσίας, λόγω δίωξης από το καθεστώς της Δικτατο- 
ρίας. 

Δ' ΒΑΘΜΟΣ ΜΕΤΑΘΕΤΟΤΗΤΑΣ 

Βαθμός Μεταθετότητας (Β.Μ.) είναι το συνολικό άθροισμα των μο¬ 
ρίων τα οποία συγκεντρώνει ο κάθε υπάλληλος από τη βαθμολογία των 
επί μέρους κριτηρίων, που έχει. Έτσι, αν κάποιος υπάλληλος έχει 14 
μόρια στο κριτήριο «Ποιότητα ζωής - έτη υπηρεσίας», 6 μόρια στο κρι¬ 
τήριο «Οικογενειακή κατάσταση» και 3 μόρια στο κριτήριο «Πλήθος με¬ 
ταθέσεων», ο Βαθμός Μεταθετότητάς του (Β.Μ.) είναι: 

Β.Μ. = 14 + 6 + 3 = 23 μόρια. 

Αν ο υπάλληλος αυτός έχει υπηρετήσει 6 χρόνια στον τόπο συμφερό¬ 
ντων του, ο Βαθμός Μεταθετότητάς του θα είναι: 

Β.Μ. = 14.6 + 3 - 1,5 = 21,5 μόρια. 

Ε' ΠΙΝΑΚΕΣ ΜΕΤΑΘΕΤΟΤΗΤΑΣ 

Βάσει του Β.Μ. εκδίδονται Μηχανογραφικά οι Πίνακες Μεταθετότη¬ 
τας στους οποίους καθορίζεται η σειρά, που πρέπει να ακολουθήσει η 
Υπηρεσία στις μεταθέσεις του Προσωπικού. 

Στις περιπτώσεις ισοβαθμίας μεταξύ δύο υπαλλήλων προτάσσεται 
αυτός που έχει, συνολικά τα περισσότερα χρόνια υπηρεσίας σε τόπους 
συμφερόντων και αν είναι ίσα προτάσσεται αυτός που έχει μικρότερη 
υπηρεσιακή αρχαιότητα και όταν και αυτή είναι ίση, προτάσσεται αυτός 
που έχει μικρότερη αρχαιότητα στο βαθμό και εφόσον υπάρχει ισότητα 
και στην αρχαιότητα του βαθμού προτάσσεται αυτός που έχει μικρότερη 
ηλικία. 

Η μορφή των πινάκων Μεταθετότητας μπορεί να καθορίζεται από τη 
Δ/νση Προσωπικού σε συνεργασία με την Ομοσπονδία των εργαζομέ¬ 
νων, κατά τρόπο που να διευκολύνει τον προγραμματισμό και την παρα¬ 
κολούθηση των μεταθέσεων του Προσωπικού. 

Ζ ΕΦΑΡΜΟΓΗ Κ.Μ. 

Το πρώτο δίμηνο κάθε χρόνου θα ανακοινώνονται οι Πίνακες Μετα¬ 
θετότητας, με τις μεταβολές που έχουν πραγματοποιηθεί μέχρι 31.12. 
του προηγούμενου χρόνου καθώς και πίνακες των εκκρεμουσών αιτή¬ 
σεων για μετάθεση των ενδιαφερομένων στον Τ.Σ. τους. 

Μεταβολές Οικογενειακής Κατάστασης πραγματοποιούμενες μετα¬ 
γενέστερα συνυπολογίζονται στο Β.Μ. Επίσης αλλαγή Τ.Σ. μετά την 
31.12, για σοβαρή Μεταβολή Οικογενειακής Κατάστασης τίθεται 
υπόψη του Συμβουλίου Προσωπικού. 

Στο ίδιο διάστημα θα ανακοινώνονται οι κενές θέσεις, οι θέσεις που θα 
κενωθούν με την υποχρεωτική ικανοποίηση αιτημάτων μετάθεσης, (για 
τις οποίες δεν εκκρεμούν αιτήσεις), καθώς και οι υπεράριθμοι που υπάρ¬ 
χουν σε κάθε τόπο που λειτουργεί Υπηρεσία του ΟΤΕ. 

Μέσα σ’ ένα μήνα, από της ανακοινώσεως των ανωτέρω πινάκων, θα 
υποβάλλονται Δηλώσεις από μέρους εκείνων που επιθυμούν να μετατε¬ 
θούν Ε.Υ.Α. για κάλυψη κενών οργανικών θέσεων, με την προϋπόθεση 
ότι έχουν δικαίωμα (από πλευράς βαθμού) να καταλάβουν τη θέση που 
ζητούν (εφαρμογή και του +1). 

Διευκρινίζεται ότι για τις θέσεις που δεν είναι κενές και θα κενωθούν 


με την ικανοποίηση αιτημάτων, μπορούν να υποβάλουν τέτοια Δήλωση 
και οι κατέχοντες τις θέσεις υπάλληλοι, εφόσον είχαν μετατεθεί στον 
τόπο αυτό Ε.Υ.Α. 

Αν υπάρχει επιθυμία περισσοτέρων του ενός υπαλλήλων για μετά¬ 
θεση στην ίδια θέση θα προτιμάται εκείνος του οποίον ο/η σύζυγος κατά 
την κρίση του Σ.Π. δεν μπορεί να μετατεθεί λόγω επαγγέλματος ή άλ¬ 
λως εκείνος που έχει μεγαλύτερο βαθμό μεταθετότητας. 

Μετά την τήρηση της διαδικασία αυτής οι θέσεις που θα μένουν κενές 
θα καλύπτονται με βάση τους Πίνακες Μεταθετότητας. Θα καταβάλλε¬ 
ται προσπάθεια η ανακοίνωση των γενικών μεταθέσεων να γίνεται μέ- 
,χρι 30.6 και η πραγματοποίηση τους το αργότερο μέχρι 31.8. Επίσης 
θα καταβάλλεται προσπάθεια ώστε κάθε μετατιθέμενος να μετακινείται 
σε θέση με αντικείμενο σχετικό με την εμπειρία του. 

Μεταθέσεις Ε.Υ.Α. μετά την 31.8 θα αποφασίζονται και θα πραγμα¬ 
τοποιούνται σε σοβαρές περιπτώσεις. 

Σε περίπτωση τοποθέτησης σε θεσμοθετημένη θέση, Προϊσταμένου 
υπηρεσιακής μονάδας, με βαθμό που περιλαμβάνεται στις ενιαίες θέσεις 
(ΔΕΠ5, ΤΠ5 - Α3), μετατίθεται ο πρώτος που έχει τον αντίστοιχο 
βαθμό στον Πίνακα Μεταθετότητας της πόλης από την οποία πρόκειται 
να γίνει η μετάθεση. 

Κατά την εφαρμογή του Κ.Μ., για μεταθέσεις προς κάλυψη υπηρε¬ 
σιακών αναγκών, θα τηρείται η αρχή της μετακίνησης προσωπικού από 
την πλησιέστερη περιοχή (με αυτοκίνητο ή πλοίο), που υπάρχει δυνατό¬ 
τητα, άλλως από οποιαδήποτε άλλη περιοχή. 

Κάθε χρόνο ο Οργανισμός θα προγραμματίζει κάποια δαπάνη για 
μεταθέσεις, που δεν υπαγορεύονται από υπηρεσιακές ανάγκες, αλλά 
στοχεύουν στην ικανοποίηση σχετικών αιτήσεων του Προσωπικού. 

Οι μεταθέσεις αυτές δεν μπορεί να είναι λιγότερες του 15% του συνό¬ 
λου των εκκρεμουσών αιτήσεων και πραγματοποιηούνται με τον περιο¬ 
ρισμό ότι αυτός που μετατίθεται σε μια θέση πρέπει να έχει μεγαλύτερο 
Β.Μ. από εκείνον πού φεύγει από τη θέση αυτή. 

Προσωπικό πού έχει μετατεθεί Ε.Υ.Α. ή Ε.Ε.Υ.Α., παρέμεινε δε 
εκτός Τόπου Συμφερόντων τουλάχιστον επί 2ετία και επέστρεψε στον 
τόπο συμφερόντων του, σύμφωνα με τις διατάξεις του Κανονισμού Με¬ 
ταθετότητας δεν μετατίθεται εκ νέου Ε.Υ.Α. προ της συμπλήρωσης 5ε- 
τίας από της επιστροφής στον τόπο συμφερόντων του. 

Σε περίπτωση μετάθεσης ενός των συζύγων Ε.Υ.Α. ή Ε.Ε.Υ.Α. με¬ 
τατίθεται μετά από δήλωσή του και ο έτερος, ανεξαρτήτως βαθμού Με¬ 
ταθετότητας. 

Σε περίπτωση που υπάλληλος δηλώνει τόπο συμφερόντων κάποιο 
τόπο στον οποίο δεν προβλέπεται θέση αντίστοιχη του βαθμού και της 
ειδικότητάς του (ή της) συζύγου παραιτείται του δικαιώματος της συνυ- 
πηρέτησης. 

Σε περίπτωση μετάθεσης ενός των συζύγων στον τόπο συμφερόντων 
του, μετατίθεται και ο έτερος (λόγω συνυπηρέτησης) εφόσον ο Β.Μ. εί¬ 
ναι μεγαλύτερος του πρώτου του πίνακα μεταθετότητας της πόλης αυ- 
τής. 

κατ’ αρχήν δεν επιτρέπεται υποβολή αίτησης για ανάκληση μετάθε¬ 
σης αποφασισμένης για τον τόπο συμφερόντων. Σε περίπτωση υποβο¬ 
λής τέτοιας αίτησης, για έκτακτους σοβαρούς λόγους, εάν γίνει δεκτό το 
αίτημα αφαιρούνται όλα τα μόρια που έχουν δοθεί για τον τόπο αυτό, 
ασκείται αυστηρός Πειθαρχικός Έλεγχος από τον αρμόδιιο Διευθυντή ή 
Προϊστάμενο ανεξάρτητης Υποδ/νσης ή Α.Ο.Μ. και προσαρμόζεται η 
σειρά Μεταθετότητας του υπαλλήλου στον πίνακα του τόπου που υπηρε¬ 
τεί. 

Η ισχύς των διατάξεων της παρούσας Ε.Σ.Σ.Ε. αρχίζει από 
20.6.1989. 

Κατ’ εξαίρεση οι γενικές μεταθέσεις του τρέχοντος έτους θα αποφασι- 
στούν μέχρι 11.8.1989 (και όχι μέχρι 30.6.1989). 

Η Σ.Σ.Ε. να δημοσιευτεί στην Εφημερίδα της Κυβερνήσεως. 

Αθήνα, 31 Μαΐου 1989 

Ο ΥΦΥΠΟΥΡΓΟΣ 

Π. ΜΩΡΑΛΛΗΣ 
- φ - 

Αριθ. Η/3630 (6) 

Ορισμός αντιπροέδρων και αναπληρωτή προέδρου του Παιδαγωγικού 
Ινστιτούτου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις του άρθρου· 26 του Ν. 1566/1985, 

αποφασίζουμε: 

Ορίζουμε αντιπροέδρους του Παιδαγωγικού Ινστιτούτου με τριετή 
θητεία ως εξής: 

1. Γέρου θεόφραστο, ως προεδρεύοντα του τμήματος πρωτοβάθμιας 
εκπαίδευσης. 

2. Πέτρο Ιωάννου, ως προεδρεύοντα του τμήματος δευτεροβάθμιας 
γενικής εκπαίδευσης. 

3. Ευαγγελία Βαρνάβα-Σκούρα, ως προεδρεύουσα του τμήματος 
δευτεροβάθμιας τεχνικής-επαγγελματικής εκπαίδευσης. 

4. Μαρία Ηλιού, ως προεδρεύουσα του τμήματος Ερευνών, τεκμηρί¬ 
ωσης και εκπαιδευτικής τεχνολογίας. 

Ορίζουμε ως. αναπληρωτή του Προέδρου του Παιδαγωγικού Ινστι¬ 
τούτου τον αντιπρόεδρο αυτού Θεόφραστο Γέρου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαΐου 1989 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 
—♦- 

Αριθ. 2187 (7) 

Ορισμός Προέδρου στο Διοικητικό Συμβούλιο του Οργανισμού Οικονο¬ 
μικής Ανασυγκρότησης Επιχειρήσεων (ΟΑΕ). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 3 §3 του Ν. 1386/83 «Οργανισμός Οι¬ 
κονομικής Ανασυγκρότησης Επιχειρήσεων» (ΦΕΚ Α 107) όπως ισχύει 
σήμερα. 

2. Την ΐ. 1321/25.9.87 κοινή απόφαση του Πρωθυπουργού και 
του Υπουργού Βιομηχανίας, Ενέργειας και Τεχνολογίας «Καθορισμός 
αρμοδιοτήτων του Αναπ. Υπουργού Βιομηχανίας, Ενέργειας και Τε¬ 
χνολογίας Κ. Παπαναγιώτου» η οποία δημοσιεύτηκε στο ΦΕΚ 531/Β/ 
30.9.87. 

3. Το γεγονός ότι ο Άγγελος Χρόνης με την από 30.5.1989 επι¬ 
στολή του παραιτήθηκε από τη θέση του Προέδρου του Διοικητικού 
Συμβουλίου του ΟΑΕ, αποφασίζουμε: 

1. Σε αντικατάσταση του παραιτηθέντος Αγγέλου Δ. Χρόνη, ορί¬ 
ζουμε Πρόεδρο του Διοικητικού Συμβουλίου του ΟΑΕ το Νικόλαο 
Αντωνίου Πεπελάση. 

2. Κατά τα λοιπά ισχύει η 1995/30.3.89 ανακοίνωσή μας «Σύν¬ 
θεση μελών Δ.Σ. ΟΑΕ» (ΦΕΚ 686/ΤΑΕ-ΕΠΕ/3.4.89). 

Η απόφαση αυτή να κοινοποιηθεί και να δημοσιευθεί στην Εφημερίδα 
της Κυβερνήσεως. 


Αθήνα, 31 Μαΐου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 

-♦- 

Αριθ. 23287/2198 

Διορισμός Προέδρου - Γεν. Δ/ντή του Δ.Σ. της Ο.Α. 


( 8 ) 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ & ΕΠΙΚΟΙΝΩΝΙΩΝ 


Έχσ,ιτας υπόψη: 

1. Τις διατάξεις της παρ. 4 του άρθρου 1 του Ν. 1256/82 «Για την 
πολυθεσία, την πολυαπασχόληση και την καθιέρωση ανωτάτου ορίου 
απολαβών στο δημόσιο καθώς και για το Ελεγκτικό Συνέδριο, το Νο¬ 
μικό Συμβούλιο του Κράτους και άλλες διατάξεις». 

2. Τις διατάξεις του Ν.Δ. 3560/1956 «Περί κυρώσεως της από 30 
Ιουλίου 1956 συμβάσεως «περί αεροπορικών συγκοινωνιών» όπως τρο¬ 
ποποιήθηκε και συμπληρώθηκε μεταγενέστερα. 

3. Τα άρθρα 6, 7 και 12 του καταστατικού της Α.Ε. «ΟΛΥΜΠΙΑΚΗ 
ΑΕΡΟΠΟΡΙΑ Α.Ε.» (ΦΕΚ 1580/11.10.1971, 3018/7.11.1978 
και 3638/15.9.1981). 

4. Την ανάγκη πλήρωσης της θέσης του Προέδρου - Γεν. Δ/ντή του 
Δ.Σ. της Ο.Α., αποφασίζουμε: 

Καθορίζουμε ότι στη θέση του Προέδρου - Γεν. Δ/ντή του Δ.Σ. της 
Ο.Α. μπορεί να διοριστεί και μισθωτός του κατά το άρθρο 1 παρ. 6 του 
Ν. 1256/82 οριζόμενου δημόσιου τομέα, εφ’ όσον διαθέτει πολυετή 


εμπειρία στα θέματα διοίκησης και οργάνωσης, που να αποδεικνύεται 
με επίσημα αποδεικτικά στοιχεία. 

Οι αποδοχές καθορίζονται σε ποσοστό 50% επί της αμοιβής που έχει 
καθορισθεί για τον Πρόεδρο - Γεν. Δ/ντή της Ο.Α. με την επιφύλαξη 
του ορίου που θέτει το άρθρο 6 του Ν. 1256/82, όπως αντικαταστά- 
θηκε από το άρθρο 33 του Ν. 1326/83. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιουνίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝ. ΠΕΠΟΝΗΙ ΔΗΜΗΤΡΗΣ ΤΣΟΒΟΛΑΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΓΙΑΝΝΗΣ ΧΑΡΑΛΑΜΠΟΥΣ 
- Ψ - 

Αριθ. 76905 (9) 

Αναπλήρωση μέλους ΑΣΚΕ-ΟΤΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Το νόμο 1365/1983 «Κοινωνικοποίηση των επιχειρήσεων δημο¬ 
σίου χαρακτήρα ή κοινής ωφέλειας». 

2. Τα άρθρα 8 παρ. 1 και 3 παρ. 1 του Π.Δ. 58/1985 «Δομή, ρόλος 
και τρόπος διοίκησης και λειτουργίας της κοινωνικοποιημένης επιχεί- 
ρησης «Οργανισμός Τηλεπικοινωνιών της Ελλάδος (ΟΤΕ) Α.Ε.». 

3. Την αριθμ. 54480/89 κοινή Υπουργική Απόφαση «Συγκρότηση 
σε σώμα της ΑΣΚΕ-ΟΤΕ» (ΦΕΚ 191/Β/89) όπως τροποποιήθηκε με 
τις αρθμ. 66815/89 (ΦΕΚ 254/Β/89), 65268/89 (ΦΕΚ 243/Β/ 
89) κοινές Υπουργικές Αποφάσεις, αποφασίζουμε: Τροποποιούμε την 
κοινή απόφαση 54480/89 που δημοσιεύθηκε στο ΦΕΚ 191/Β/89 ως 
εξής: 

1. Αντικαθιστούμε τον Αλαμπάνο Δημήτριο Εκπρόσωπο του κρά¬ 
τους, με τον Παπαδόδημα Νικόλαο. 

2. Η θητεία του παραπάνω λήγει μαζί με αυτήν των υπολοίπων με¬ 
λών της ΑΣΚΕ-ΟΤΕ. 

3. Κατά τα λοιπά παραμένει ισχύουσα η απόφαση μας 54480/89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Π. ΡΟΥΜΕΛΙΩΤΗΣ ΓΙΑΝΝΗΣ ΧΑΡΑΛΑΜΠΟΥΣ 

- ♦ - 


Αριθ. 76967 (10) 

Ταχυδρομικά τέλη για την αποστολή του προεκλογικού υλικού. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 496/70 «περί Οργάνωσης και λειτουργίας 
των Ταχυδρομείων» σε συνδυασμό με εκείνες του Π.Δ. 277/75 «περί 
της νομικής μορφής λειτουργίας της Ταχυδρομικής Υπηρεσίας για το 
μετά την 3θ Απριλίου 1975 χρονικό διάστημα. 

2. Τις διατάξεις του άρθρου 16 του Π.Δ. 295/86 «περί δομής ρόλου 
και τρόπου διοίκησης και λειτουργίας της κοινωνικοποιημένης Επιχεί- 
ρησης «Ελληνικά Ταχυδρομεία» (ΕΛΤΑ). 

3. Το με αριθ. 24/5522/0113/1.6.89 έγγραφο του ΕΛΤΑ με το 
οποίο μας γνωστοποίησε απόφαση του ΔΣ/ΕΛ-ΤΑ που έλαβε κατά την 
αριθ. 675/25.5.89 συνεδρίασή του, αποφασίζουμε: 

1. Εγκρίνουμε την απόφαση που έλαβε το Διοικητικό Συμβούλιο του 
ΕΛ-ΤΑ στη συνεδρίασή του 675/25.5.89 (θέμα 4) που αφορά τον κα¬ 
θορισμό των ταχ. τελών εσωτερικού, για την αποστολή του προεκλογι¬ 
κού υλικού των πολιτικών κομμάτων και των υποψηφίων βουλευτών 
και μέχρι τη λήξη της προεκλογικής Περιόδου, στο ήμισυ του ισχύοντος 
ταχ. τιμολογίου. 

Η απόφαση οωτή να δημοσιευθεί στην Εφημερίδα της Κυβερνήσεως. 
Αθήνα, 2 Ιουνίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Π. ΡΟΥΜΕΛΙΩΤΗΣ ΓΙΑΝΝΗΣ ΧΑΡΑΛΑΜΠΟΥΣ 

-♦- . 

Αριθ. 19567 (11) 

Ορισμός Προέδρου και αντικατάσταση μέλους του Διοικητικού Συμβου¬ 
λίου του ΟΤΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση των επιχει¬ 
ρήσεων δημόσιου χαρακτήρα ή κοινής ωφελείας». 

2. Τις διατάξεις του άρθρου 8 παρ. 1 και 5 του Π.Δ. 58/1985 
«δομή, ρόλος και τρόπος διοίκησης και λειτουργίας της κοινωνικοποιη¬ 
μένης επιχείρησης Οργανισμός Τηλεπικοινωνιών Ελλάδος (ΟΤΕ) 


Α.Ε.». 

3. Την αριθ. 18769/24.9.1988 απόφασή μας, περί ορισμού μελών 
Διοικητικού Συμβουλίου ΟΤΕ (ΦΕΚ 707/Β/26.9.88), όπως τροπο¬ 
ποιήθηκε με τις αριθ. 18897/8.11.88 (ΦΕΚ 823/Β/9.11.88) και 
19333/28.3.89 (ΦΕΚ 225/Β/28.3.89) όμοιες, αποφασίζουμε: 

1. Ορίζουμε το μέλος του Δ.Σ. του ΟΤΕ Μαντά Αριστείδη ως Πρόε¬ 
δρο του Δ.Σ. του ΟΤΕ, σε αντικατάσταση του παραιτηθέντος Παλαιοθό- 
δωρου Δημητρίου του Αναστασίου. 

2. Ορίζουμε τον Σκαρπέλη Γεώργιο ως μέλος του Διοικητικού Συμ¬ 
βουλίου του ΟΤΕ. 

3. Η θητεία των παραπάνω λήγει μαζίμε τη θητεία των υπολοίπων 
μελών του Δ.Σ.. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Π. ΡΟΥΜΕΛΙΩΤΗΣ ΓΙΑΝΝΗΣ ΧΑΡΑΛΑΜΠΟΥΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕίΕΧ 

22.3211 ΥΡΕΤ ΘΗ 

λειτουργούν καθημερινά από 8 . 00 ' έως 13 . 30 ’ 


ΧΡΗΣΙΜΕΣ ΠΛΗΡΟΦΟΡΙΕΣ 


•,Πώληση ΦΕΚ όλων των Τευχών Καποδιστρίου 25 τηλ.: 52,39.762 
•ΒΙΒΛΙΟΘΗΚΗ: Ιολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

7.000 

Δρχ. 

350 

β) 

» 

» 

» 

Β' 

» 

10.000 

» 

500 

Υ) 

» 

» 

» 

Γ' 

» 

4.000 

» 

200 

δ) 

» 

» 

» 

Δ' 

» 

10.000 

» 

500 

ε) 

» 

» 

» 

Αναπτυξιακών Πράξεων 

» 

8.000 

» 

400 

στ) 

» 

» 

» 

Ν.Π.Δ.Δ. 

» 

4.000 

» 

200 

ζ) 

» 

» 

» 

ΠΑΡΑΡΤΗΜΑ 

» 

2.000 

» 

100 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

» 

250 

θ) 

» 

» 

» 

Αν. Ειδικού Δικαστηρίου 

» 

1.000 

» 

50 

I) 

» 

» 

» 

Α.Ε. & Ε.Π.Ε. 

» 

20.000 

» 

1.000 

ια) 

Για 

όλα 

τα Τεύχη 

» 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















